สวัสดีค่ะทุกท่าน มีอาการคันบริเวณอวัยวะเพศ และมีคาบสีเหลือง ขาว ติดตามกางเกงใน มีอาการคันมา 2 วัน สาเหตุเกิดจากอะไรคะและต้องใช้ยาอะไรรักษาเบื้องต้นก่อนพบแพทย์ไหมคะ
สวัสดีค่ะ อาการคันอวัยวะเพศหญิงและมีคราบตกขาวสีเหลืองนั้น อาจจะเกิดจากการมีช่องคลอดหรือปากมดลูกติดเชื้อ ซึ่งอาจเป็นเชื้อแบคทีเรีย เชื้อรา เชื้อโพรโทซัว หรือเกิดจากมีอวัยวะภายในอุ้งเชิงกรานอักเสบซึ่งมักมีไข้ ปวดท้องน้อยร่วมด้วย หรือเป็นช่องคลอดที่ระคายเคืองจากการสวนล้างหรือแพ้สารเคมีที่ใช้บริเวณช่องคลอดควรไปพบแพทย์เพื่อนำตกขาวที่ผิดปกติไปตรวจดูให้ได้การวินิจฉัยที่แน่ชัด และรับยาฆ่าเชื้อที่ตรงกับโรคต่อไป ยังไม่ควรซื้อยามาใช้เองเบื้องต้นงดการมีเพศสัมพันธ์ ไม่สวนล้างช่องคลอด ใส่เสื้อผ้าระบายอากาศได้ดี ไม่อับชื้น